# Bakva

### A Wikipédiából, a szabad lexikonból.

Bakva (horvátul Špišić Bukovica) faluközösség a mai Horvátországban Verőce-Drávamente megyében.

## [szerkesztés] Fekvése

Verőcétől 7 km-re északnyugatra fekszik. A faluközösséghez tartozó települések: Novi Antunovac, Lozan, Rogovac, Vukosavljevica, Okrugljača, Bušetina és Špišić Bukovica.

## [szerkesztés] Története

Területe már a történelem előtti időkben lakott volt, és erre vezetett a Ptuj felé menő római út is. Egykori vára 1347-ben már állott. Valószínűleg a török időkben pusztult el. A vár a település környékén állt, pontos helye, sorsa azonban ismeretlen. A település a 18. – 19. században indult újra virágzásnak. Ekkor nyílott iskolája, olvasókör alakult, megújult a templom és a kastély is. 1748-ban Mária Terézia Bakvát a Špišić grófoknak adta, ettől kezdve használatos mai horvát neve. Lakói földműveléssel, dohánytermesztéssel, szőlőműveléssel és bortermeléssel foglalkoznak. A trianoni békeszerződésig Verőce vármegye Verőcei járásához tartozott. A faluközösségnek 4733, a falunak magának 1800 horvát lakosa van.

## [szerkesztés] Látnivalók

Szent Benedeknek szentelt pálos temploma és a Szent Péter plébániatemplom egyaránt 13. századi eredetű.

A lap eredeti címe "http://hu.wikipedia.org../../../b/a/k/Bakva.html"

Kategória: Horvátország települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Hrvatski